[**www.saiwisdom.com**](http://www.saiwisdom.com)

**Predavanje koje je održao profesor Anil Kumar**

**“SILE ZLA ODVLAČE VAS OD BOGA” I**

**“OPONAŠANJE JE LJUDSKO, STVARANJE JE BOŽANSKO”**

**9. studeni 2019. godine**

**Sai Ram!**

**Dobro došli u Saiwisdom.com**

Izražavam iskrenu zahvalu skupini Saiwisdom group koja snima sve ove programe kako biste saznali istinu o raznim temama, umjesto onoga što se danas govori.

To je svojevrsno 'Pokretanje svjesnosti'. Mi bismo trebali biti svjesni onoga što se danas događa. A isto tako bismo trebali biti svjesni onoga što je Baba rekao o tim stvarima. S tom namjerom je skupina Saiwisdom.com započela s dobrovoljnim snimanjem ovih predavanja i omogućila vam pristup do njih, za vaše osobne potrebe, kako biste raspolagali svim potrebnim informacijama.

Govor koji ću održati daje vam neke nove podatke o temi o kojoj sam govorio u svom govoru održanom 24. Listopada, pod nazivom "Suptilno tijelo ili *sūkšma śārīra* umire s trenutkom smrti". U tom sam govoru usmjerio vašu pozornost na to što je svjetlosno tijelo i što je suptilno tijelo. Isto tako sam vam dao informacije o "medijima" i "komunikatorima". Kako su oni beskorisni! Kako su besmisleni! Kako su besramni! Kada ih se promatra s Babine točke gledanja, i kada polazimo od Njegova učenja, utvrditi ćemo da je sve to besmisleno.

U ovom bih govoru želi pokriti neka nova područja.

Danas sam iznenađen jer sam saznao kako su neki u stanju imitirati Ga. Sumnjam da su to umjetnici pantomimičari. Imitirati Njega? Njegov način odijevanja, pokrete, položaje? Uključujući i materijalizaciju kao što je stvaranje privjesaka, satova, nastajanje Śiva lingama! Sve se to događa.

Što ima Baba reći o svim tim stvarima? Kako većina nas nije upoznata s time što je On rekao, mislim da bi bilo dobro podsjetiti vas, skrenuti vašu pažnju na Svamijeva učenja. Baba nas je još davno prije upozorio da budemo svjesni drugih koji Ga oponašaju.

Pored toga, isto tako postoje lažne tvrdnje da je Svami ostavio svoju misiju nedovršenom. “Moj je posao da ju dovršim!” O, kako ste samo nerazumni! Jeste li vi u stanju dovršiti Njegov zadatak? Jeste li sposobni dovršiti ono što je On ostavio? Gdje vam je jamstvo da će ono što vi dovršavate danas imati Njegovo odobrenje? To su stvari o kojima bih želio raspraviti s vama u ovom govoru.

**OPONAŠANJE JE LJUDSKO – STVARANJE JE BOŽANSKO**

Razmislimo prvo što je to oponašanje, zato jer je oponašati lako. Mi možemo gledati kako neki umjetnici izvrsno oponašaju na televiziji. Mislim da ima jedan muškarac kojega zovu "Reddy". On oponaša političke vođe i filmske glumce. A isto tako imamo i "Venu Madhava". On je poznat na nacionalnoj razini po svojoj glazbi, a isto tako oponaša glasove iz engleskih filmova, Metro zlatni glas - Metro Golden Voice i druge. On može oponašati glasove mnogih nacionalnih vođa, uključujući i Indiru Gandhi. Tako da sam vidio oponašatelje, imitatore, umjetnike pantomime. Oni su pobrali sve pohvale, dobili su pljesak gledatelja.

Baba je rekao: “Oponašanje je ljudsko. Stvaranje je Božansko.” Ja na sve to gledam na isti način. Vi ne možete samo slijepo oponašati. Kao ljudskom biću, to može biti vaša slabost da oponašate, ali Bog nikada ne oponaša. Bog stvara. Bog je kreativan. Boga nije moguće ponavljati. Bog stvara nešto novo.

Stoga, oponašanje je ljudsko, dok je stvaranje Božansko. Dopustite mi da podijelim s vama neka viđenja koja je Bhagavān Baba izrazio na tu temu.

**OPONAŠANJE NJEGOVOG GLASA, NAČINA ODIJEVANJA, PONAŠANJA**

Postoji jedna knjiga *“Ambrosia in Shirdi*”. Ta je knjiga prilično popularna. U njoj, na stranici 174 jasno se spominje da je čak i u vrijeme dok je živio Shirdi Baba, bio određeni broj poklonika koji su Ga oponašali. Oni su se uređivali kako da su Babe. Na primjer, u Kopargaonu jedan je muškarac počeo oponašati Sai Babu, i on se naziva "Kopargaon Baba". A ima i jedan drugi muškarac iz Bandre, on se naziva "Bandra Baba". Ima još jedna osoba iz Nagpura koja je počela oponašati Shirdi Saija, on se naziva "Nagpur Baba".

Tako da ovo što se događa danas nije ništa novo. Čak i u vrijeme dok je živio Shirdi Baba ljudi su Ga oponašali. No, oni su samo ljudi. Vi ne možete postati Bog samo zato što uspješno oponašate Babu!

Da, mi smo u stanju oponašati glas Sai Babe, Njegov način odijevanja i ponašanje. Ja mogu odjenuti Njegovu haljinu zato jer mi se sviđa ta haljina. Ali haljina sama po sebi neće od mene učiniti Sai Babu! Ja isto tako mogu govoriti ne telugu zato jer je to moj materinji jezik. Uz vježbu, mogu govoriti na način kako On govori. Ali ja ne mogu biti Sai Baba. Ja mogu samo glumiti kao da sam On, pomicati svoje ruke i pisati po zraku kao što je to On činio. Ali ja ne mogu biti Sai Baba! To je sve samo gluma, kao što vidimo u kinu.

Ja se isto tako slatko nasmijem kada se sjetim nekih filmova. U njima svaki junak ima svog dvojnika ili zamjenika, kaskadera. Kada filmski junak odbije učiniti, ili ne može odglumiti neke prizore, postoji drugi muškarac koji izgleda isto kao on, i njega će dovesti na snimanje. On se naziva 'dvojnik', on će odigrati ulogu glavnog filmskog junaka. Ali on nije junak!

Isto tako, postoje mnogi 'dvojnici' u duhovnim skupinama, kao što se to događa i danas, koji Ga pokušavaju oponašati u načinu odijevanja, navikama, pokretima i materijalizacijama. TI LJUDI NE MOGU BITI ORIGINALNI BABA.Nemoguće. Original je original. To je razlog zašto u uredima žele da predočimo originalne dokumente, ne njihove fotografije ili fotokopije, ne! Samo originalne dokumente. Original je original, i ne može biti ništa drugo.

Bhagavān Baba je to naveo u svojem govoru održanom 14. siječnja 1973. godine, koji je objavljen u knjizi 'Sathya Sai nam govori - *Sathya Sai Speaks',* svezak 12, stranica 2. On je rekao da je čak i u vrijeme kada je živio Kršna bila je jedna osoba koja Ga je točno oponašala, sa svim Njegovim nakitom i Njegovim paunovim perjem i svime ostalim. On se zvao "Poundraka Vasudeva". On je nosio istu vrstu maske na licu, on je nosio istu odjeću kao Kršna. On je postao predmet ismijavanja i izrugivanja i nije bio uspješan u tome da zavara bilo koga.

Ono na što bih želio skrenuti važu pozornost je sljedeće: bez obzira na to kako dobro vi pokušavate oponašati, VI NIKADA NEĆETE BITI USPJEŠNI! Vi možete biti u stanju varati ljude. Vi možete biti u stanju zaluditi ljude. Vi možete imati sposobnost povesti ljude u krivom smjeru, ali vi nećete biti uspješni u tomu dugoročno. Vrijeme će to dokazati. Kao što se to dogodilo u slučaju Poundraka Vasudeve, vi ćete na kraju postati predmet ismijavanja, kada se sve sazna.

Što je Baba rekao u predavanju održanom 14. siječnja 1973. godine?

“Oni koji pokušavaju postati Sathya Sai Baba putem ovog suludog postupka oponašanja samo uništavaju svu vjeru koju su ljudi polagali u Boga.“

Vi ne možete biti Sai Baba!” To je Baba rekao. Stoga je smiješno oponašati Bhagavāna Sri Sathya Sai Babu, kao što je On sam rekao.

[Navod iz knjige “Sathya Sai nam govori - Sathya Sai Speaks“, knjiga 12: “Mi imamo čak i danas Sathya Sai Babe. Oni daju sašiti istu vrstu odjeće, oni pokušavaju da im kosa poprimi isti oblik krune, oni proučavaju fotografije i drže svoje ruke u zraku gotovo na način kako Ja to činim i postaju smiješni u očajničkom pokušaju da Me oponašaju. Oni zaboravljaju da “Oponašanje je samo ljudsko, stvaranje je božansko."]

[Svamijeve riječi iz knjige “Sathya Sai nam govori - Sai Speaks“, svezak 12, iz govora održanog 14. siječnja 1973. godine: “U vrijeme Bhāgavathama, spominje se neki Poundraka, koji je težio za time da postane prihvatljiva 'imitacija' Kršne. On je svom imenu dodao ime Kršne, odnosno Vāsudeve. Nazvao se Poundraka Vāsudeva, i dao je izraditi imitaciju školjke i imitaciju kotača (od drveta), nosio ih je naokolo u svoje dvije dodatne umjetne ruke. On je otkrio stil koji je Kršna usvojio dok je nosio svoju žutu svilenu haljinu, i bespogovorno je slijedio taj stil. On je vješto oponašao hod i pokrete Kršne. Neki su se bezumnici okupili oko njega, pogrešno misleći da je on Gospod kojega oni traže. Njegovo ludilo je na kraju dovelo do njegova pada i poniženja.”]

**OTROVNI NAMETNICI KOJI ŠTETE MIRU I SKLADU U DRUŠTVU**

Dobro, ja mogu reći, ako netko oponaša Sai Babu, zašto bi to mene trebalo smetati? Što onda? Ali mi bismo trebali znati što se događa. Tim lažnim oponašanjem, tim predstavama, tim lažnim maskiranjem, što se događa?

Baba nam daje odgovor:“ONI UNIŠTAVAJU UPRAVO ONU VJERU KOJU SMO MI POLAGALI U BOGA.“ To je ono što Baba ima za reći. NAJVEĆI OD NAJGORIH ZLOČINA JE UNIŠTITI VJERU U BOGA. Ti oponašatelji uništavaju vjeru u Svamija, kao što je to Baba sam rekao u navodima koje ja koristim u ovom govoru.

“…tim suludim postupkom oponašanja oni samo uništavaju svu onu vjeru koju su neki ljudi polagali u Boga.”

Znate li s čime je Svami uspoređivao njih, oponašatelje? OTROVNI NAMETNICI. . . . N - A - M - E - T - N - I - C - I . . .OTROVNI NAMETNICI KOJI UNIŠTAVAJU MIR I SKLAD U DRUŠTVU. Ti oponašatelji uništavaju cijelu Sri Sathya Sai Seva organizaciju (SSS/SSSMO). “Oni su poput nametnika i zato trebamo biti jako oprezni.“ To je rekao Bhagavān.

“Oni su otrovni nametnici koji uništavaju mir i sklad u društvu.”

Neki ljudi mogu doći i reći: “Oko takvih oponašatelja okuplja se velik broj ljudi.” *Arre*! Što onda! Zar je to važno! Znate li što je Baba rekao o tim oponašateljima?

Svami je rekao: “Ptice istog perja drže se zajedno.”

”Oni okupljaju oko sebe insekte iste vrste. Jer samo se ptice istog perja drže zajedno.”

I: ”Jednog će oponašatelja slijediti trećerazredni poklonici, koji su iste kvalitete kao i oponašatelj.” Zašto oni to čine? Oni žele okupljati ljude oko sebe zbog sebičnih interesa. To je Svami rekao u svojim govorima.

**ŠTO ĆE SE DOGODITI S OPONAŠATELJIMA?**

Što će se dogoditi s tim ljudima koji Ga oponašaju? Što će se dogoditi s ljudima koji pogrešno usmjeravaju Njegove sljedbenike? Svami je rekao: “Da, oni se pretvaraju. ONI SU OSUĐENI NA PROPAST!” Nitko to ne može izraziti snažnije nego što je to rekao sam Svami.

“Te osobe koje se pretvaraju osuđene su na to da će uništiti sebe same i dovesti do uništenja društva u kojem djeluju.”Tako da će ljudi koji se okupljaju oko oponašatelja biti dovedeni do uništenja, a i sam oponašatelj će doživjeti uništenje.

”Ti koji se 'pretvaraju' dovest će do uništenja same sebe i dovest će do uništenja društva u kojem djeluju, kao što poslovična skupina majmuna uništava sebe i dovodi do uništenja šumu u kojoj obitavaju.”

Jeste li spremni za to? Svami je rekao koja će šteta biti nanesena društvu, a vi ćete se suočiti s tom štetom zauzvrat za ono što ste činili. To je upozorenje svim oponašateljima, i upozorenje svim onim ljudima koji slijepo slijede oponašatelje!

**PRAVI POKLONICI NIKADA NEĆE PRIHVATITI TAKVE BESMISLENE TVRDNJE**

Molim vas da zapamtite sljedeće! Svami je rekao 1. travnja 1974. godine, u knjizi ”Sathya Sai nam govori - *Sathya Sai Speaks*”, svezak 12, poglavlje 33: “PRAVI POKLONICI NIKADA NEĆE PRIHVATITI TAKVE BESMISLENE TVRDNJE ILI SLUŠATI TAKVE TVRDNJE KOJE IZGOVARAJU DRUGI!”

”Istinski poklonici nikada neće prihvatiti takve besmislene tvrdnje ili slušati takve tvrdnje koje izgovaraju drugi. Istinski će poklonik biti postojan u svojoj vjeri neovisno o usponima i padovima svjetovne sreće.”

To se odnosi na sve Sai poklonike. Istinski poklonik nikada neće izjaviti: “Ja sam Sai Baba.” Istinski poklonik nikada neće oponašati Sai Babu. Istinski poklonici nikada neće slijediti takve ljude! Svami je rekao:“Upitajte se jeste li istinski poklonici ili niste,tako da nikada nećete trčati za takvim osobama koje se pretvaraju, tim ljudima koji se ponašaju kao da su On.”

Svami je isto tako rekao: “Neki ljudi govore da oni imaju poseban blagoslov od Svamija”, u istom govoru kojeg je održao 1. travnja 1974. godine.

”Oni tvrde da oni imaju poseban blagoslov... oni su blagoslovljeni VIŠE! Ja ne znam koja mjerila oni koriste? Dva kilograma dodatnog blagoslova? Ili jedna litra dodatnog blagoslova? Ili dva stupnja dodatnog blagoslova? Možete li mjeriti blagoslove? I kako je nerazborito reći: “Ja imam više blagoslova. Ja sam više blagoslovljen od tebe.”

*Arre, arre, arre, arre*! To je zavaravanje ljudi, nedužnih ljudi, ljudi koji nisu svjesni, koji nemaju određenu temeljnu duhovnu svjesnost. U tom slučaju može biti prilično lako manipulirati ili zbunjivati takve ljude.

Neki ljudi isto tako govore: “Baba me ovlastio da idem naokolo među poklonike jer mi je On dao neke posebne moći. I On me ovlastio da prikupljam sredstva i donacije.”

Baba je sam rekao još davno: ”Neki će ljudi tvrditi za sebe da su oni posebni poklonici kako da oni imaju dodatne blagoslove, kao da im je On dao važnost koju su si sami pripisali.“

"Isto tako, ljudi koji tvrde da su povezani sa Mnom, koji tvrde da sam ih Ja blagoslovio u daleko većoj mjeri nego druge, te da sam ih ovlastio da odlaze među poklonike – *bhakta* i dobivaju na važnosti prikupljanjem sredstava ili donacija - Istinski poklonici nikada neće prihvatiti takve besmislene tvrdnje ili slušati takve tvrdnje koje su izrekli drugi.”

Što je sve to? Te će se stvari događati, to je ono što je Baba rekao. Budimo oprezni. To je RAZLOG zašto su ova predavanja pripremljena, kako bi oni ljudi koji su zbunjeni saznali što je stvarnost i zaštitili se od takvog pogrešnog zavođenja.

**PRAVA JE SNAGA BOŽANSKOST U NAMA**

Neki ljudi govore: “Vi znate da mi je Baba dao moći.” Daju li se moći samo tako?

VI BISTE TREBALI ZNATI VAŠE BOŽANSKE MOĆI KOJE LEŽE U VAMA,a ne druge moći o kojima govorite. PRAVA JE MOĆ BOŽANSKOST U NAMA. KAO BABINI POKLONICI, ZNAJTE DA STE VI SAMI, SVATKO OD NAS OVDJE, MOĆAN ZAHVALJUJUĆI BOŽANSKOSTI KOJA JE U NUTRINI.

[Navod Bhagavāna Sri Sathya Saija - Uvod. Sathya Sai Središnja zaklada: “Ja sam Bog. I vi ste isto tako Bog. Jedina razlika između vas i Mene je u tome što, dok sam Ja toga svjestan, vi ste u potpunosti toga nesvjesni."]

Mi smo zavedeni izvanjskim, jednostavnim moćima koje ti ljudi izražavaju, pa čak i njihovim reklamiranjem i promidžbom. Baba je jasno rekao: “Vi ne biste trebali biti zavedeni takvim izjavama kao što su: “Baba mi je dao ovlasti da prikupljam sredstva.“ Zato, nemojte dopustiti da vas zanesu takve tvrdnje!

Oni isto tako govore: ‘‘Baba želi da ja idem naokolo u razna mjesta (kao Njegovi ovlašteni predstavnik).“ Svami je rekao: “Ja nikada neću nikada tražiti da netko to radi. Vi nemate nadzor nad svojim vlastitim umom, kako ćete onda nadzirati umove drugih? Nemojte imati takve zamisli.” To je ono što je Svami rekao.

Svami je jasno rekao . . . molim vas da to zapamtite, draga moja braćo i sestre. Molim vas da zapamtite sljedeće: “Mi moramo biti u stanju slijediti jednu misao, jedan put. Jedna misao, jedan put.”To je ono što je On jasno rekao. Ne može biti drugi put, ne mogu biti dva druga puta, nemoguće! Preispitajmo sami sebe do koje razine slijedimo Njegova učenja? Do koje smo razine svjesni Njegovih učenja? To je jako važno.

**GLUMA I OPONAŠANJE NAMIJENJENI SU SAMO ZABAVI**

Svami je isto tako rekao: “Neki Me ljudi oponašaju dok pripremaju predstavu” Poznato vam je da se ovdje u Kulwant dvorani ili u Sai Ramesh dvorani, izvode kulturni programi. Neki mlađi dječak igra ulogu Sai Babe. On će odjenuti istu haljinu kakvu nosi Svami, imat će istu kosu i sve ostalo, izvodit će iste kretnje rukom kao što je Svami radio kretnje svojom rukom. Svi će se ljudi u gledalištu smijati i pljeskati. Ponekad se Svami fotografirao s tom djecom.

Ti ljudi koji se odijevaju na isti način kao On, koji hodaju kako je On hodao, čiji su pokreti oponašanje, namijenjeni SU SAMO ZA ZABAVU! Ne za prosvjetljenje!

Tako da je Babina osobnost, Njegova veličanstvenost, izvornost, kreativnost, ono što je božansko, dok su ti lažni oponašatelji samo za zabavu, kako bi se vi mogli zabaviti.

U filmovima postoji velik broj uspješnih glumaca koji igraju ulogu Kršne. N. T. Rama Rao, koji je obavljao dužnost glavnog ministra države Andhra Pradesh, isto je tako igrao ulogu Kršne. Mnogi su ljudi pomislili: “Kako je to prekrasna izvedba! Izvrsna gluma!” On je isto tako dobitnik nagrade Padma Shri [*Padma Shri je četvrta najveća nagrada koja se dodjeljuje civilima u Republici Indiji]* i isto je tako stekao počasni doktorat.

Mnogi ljudi govore:“Mi nismo vidjeli Kršnu sve dok Rama Rao nije odigrao njegovu ulogu! To je bilo dovoljno (da Kršna ponovno oživi)!” Tako uspješan glumac! Svi ljudi znaju kako dobro on može glumiti. Ali, bez obzira na to kako uspješan on može biti, on je ipak samo N. T. Rama Rao, on ne može biti Kršna! Vi ne možete biti Kršna!

Ljudi vole vašu glumu. Oni vas cijene. Oni vam dodjeljuju nazive kao što su “Padma Shri“ i “Padma Bhushan“, kao i doktorske titule, da! Za vašu nadarenost, za vaše dramske vještine, za izgovaranje i za dijalog, vama su dodijeljene takve nagrade i priznanja. ALI vi ne možete biti Kršna! To nije moguće! Vi ste ih osvojili samo zahvaljujući svojoj sposobnosti da zabavljate.

**NEMOJTE VJEROVATI U HIPNOTIZAM KOJI SE ZAMASKIRAO U BOGA**

Slično tomu, neki ljudi mogu glumiti Babu, ali oni ne mogu biti Baba. Nemoguće! To je samo uspješno oponašanje. Što o tomu kaže Baba?

Svamijevi govori koje je održavao studentima svakog ljeta tijekom posebnog tečaja o Indijskoj kulturi i duhovnosti, a bili su namijenjeni studentima svake godine, objedinjeni su u knjigama objavljenim pod nazivom *“Ljetni pljuskovi u Brindavanu - Summer Showers in Brindavan”.* Ovaj je govor održan 1974. godine. Što je On rekao u knjizi 1 na stranici 14?

“Puko oponašanje onoga što vidite u svijetu oko sebe samo je ljudsko i u tome nema ničega božanskog.” Uopće nema ničega božanskog! Sva oponašanja koja možete vidjeti u svijetu, samo su ljudska. To je On rekao tijekom ljetnog tečaja u govoru na koji sam želio usmjeriti vašu pažnju.

A postoji i nešto drugo, a to je haljina. Ako ja odjenem haljinu kakvu je nosio Svami, to je pomodna odjeća, samo kako bih vas zabavio, samo kako bih vas nasmijao i kako biste uživali. Svami je jasno rekao: “Nemojte vjerovati u hipnotizam koji se zamaskirao u bogove!” ”Oni mogu imati sličnu lijepu odjeću, odijevati se kao i Ja, ali nemojte biti zavedeni.”

**SILE ZLA**

Svami se obratio jednoj gospođi i te su riječi bile zabilježene u knjizi pod nazivom *“Sri Sathya Sai Anandadayi”,* na stranici 292, gdje ona navodi da joj je Svami rekao: “Nemoj vjerovati u hipnotizam, nemoj vjerovati u medije. Nemoj ni pokušavati to naučiti. Nemoj pokušavati hipnotizirati ljude. Nemoj ni pokušavati naučiti kako oponašati ljude. I nemoj to vježbati. To je zlo.” To je Baba rekao.

Pored toga, to je ono što bi nam trebalo otvoriti oči. Ja bih želio posebno na to usmjeriti vašu posebnu pozornost. Zašto su neki ljudi uspješni u tomu da Ga oponašaju? Kako su oni mogu materijalizirati predmete? Kako oni mogu govoriti onako kako je govorio Baba? Kako? Zašto oni privlače ljude?

Odgovore nam je dao Baba: “Ono što vi vidite u njima samo su zli duhovi. Zli su duhovi zaposjeli te momke. I ti zli duhovi navode ih da se ponašaju na takav način, privlače na takav način, hipnotiziraju ljude. To je sve djelovanje zlih duhova.” Isto to vam ja govorim kroz Babine riječi. To nisu moje riječi, to je rekao Baba. “Ti su ljudi uspješni u prevari i varanju zato jer imaju moći zlih duhova.“ To je On rekao.

Svami je objasnio koji su to zli duhovi: ”Čovjek je sedam koraka niže od Boga, dok su zli duhovi šest koraka niže od Boga. Šest koraka do zlih duhova, sedam koraka do čovjeka. Zli duhovi su jedan korak iznad nas. Zato su oni snažniji, moćniji. Svi ti zli duhovi će zaposjesti one koji oponašaju i dovesti ih da se ponašaju i oponašaju na takav način.” To je Baba rekao.

Svami je rekao: “Zli duhovi imaju nešto veću snagu.” Da, samo zato jer su jedan korak iznad mene, iznad čovjeka. Dakle, imaju nešto više snage. Molim vas zapamtite ovo:

“Uz tu dodatnu snagu oni imaju moć da se maskiraju ili načine da Ga uspješno oponašaju, da se maskiraju kao da su bogovi. Oni su u stanju izgledati tako i oni se mogu pretvarati da su to zahvaljujući djelovanju sila zla.”

To je ono što je Svami jasno rekao. Molim vas da to razumijete.

**ZLI DUHOVI ĆE UNIŠTITI VAŠU VJERU I ODVUĆI VAS S DUHOVNOG PUTA**

Pored toga, u knjizi ”Sathya Sai nam govori - *Sathya Sai Speaks*”*, svezak 10*, stranica 35, u govoru kojeg je održao 22. studenog 1970. godine, On je rekao sljedeće: “Koji je efekt od toga?” Dobro, tog i tog je zaposjeo zli duh, oni izvode drame, oni glume, što onda! Koja je šteta od toga?

Ovdje Baba kaže: “Sile zla namijenjene su kako bi uništile ili uklonile vjeru i predanost. Ljude koje su zaposjeli zli duhovi uništit će vašu vjeru, uništit će vašu predanost. Budite oprezni!” To je ono što je Svami rekao.

“I zahvaljujući zlim duhovima oni će biti u stanju privući vašu pozornost. Oni će biti u stanju privući vas okolišnim sredstvima.” Svamijeve riječi su odlične! “Okolišnim sredstvima!” Okolišno znači nešto podozrivo, sumnjičavo, dvojbeno, nešto sumnjivo! Oni privlače ljude tim okolišnim sredstvima jer su zaposjednuti zlim duhovima. To je ono što je Svami rekao.

Što je to što oni čine? Što oni rade? Koja je šteta od toga? Koji je krajnji ishod? “ONI ODVLAČE TRAŽITELJE S DUHOVNOG PUTA.” To je ono što se danas događa! Neki od poklonika su odvučeni s duhovnog puta jer su zavedeni osobama koje su zaposjednute zlim duhovima.

Znam sigurno da postoje tri ili četiri osobe koje su oponašale Babu, koje privlače velika mnoštva, odvlače sirote nedužne poklonike s njihovog duhovnog puta. A kamo će vas oni odvući? “Oni će vas odvesti na svjetovni put pohlepe i zlobe.” Kada ste vi na svjetovnom putu, on je pun pohlepe i zlobe, to je sve, pun je mržnje. Što je to što ćete vi dobiti na kraju? To je Svami rekao.

Tako da, prijatelji moji, ja sam do sada uspio objasniti što je hipnotizam, što je zaposjedanje od strane zlih duhova koji se maskiraju kao bogovi, oponašanje i površna zabava i kakva se šteta može nanijeti svima nama ako ne budemo razlučivali. Lijepo vas molim, samo me slušajte, kao što je Baba rekao.

Ovo su Svamijeve riječi sa http://www.sssbpt.info/ssspeaks/volume10/sss10-35.pdf

“Zle sile nastoje odvući tražitelje. Čak i one koji viču u čistoj boli težnje 'Sai, Sai, Sai' i žive čisti nesebični život ispunjen vrlinama, čak Me i oni teško shvaćaju, a kako onda oni niski vulgarni ljudi, skloni spletkama, koji ne znaju što je to duhovna vježba – *sādhanā*, iskrenost, istina i poniznost, kako mogu takvi ljudi tvrditi da sam ih Ja blagoslovio? Oni mogu nositi odjeću koja je istog stila, oponašati pokrete i način govora, ali to će samo još više ukazati na njihovu lažljivost. To da sam Ja navodno 'zaposjeo' takve ljude ili da govorim kroz njih ili da sam prosuo svoju milost po njima, pretpostavka je koje biste se trebali sramiti! Kako itko može u to vjerovati, pitam se. Zle sile koje su predodređene da unište ili umanje vjeru i predanost onih koji su jednostavni i iskreni, puštaju se u djelovanje i pokušavaju privući pozornost okolišnim sredstvima. Oni pokušavaju odvući tražitelje s duhovnog puta na svjetovne putove pohlepe i zlobe. Postoji razlika velika kao ponor između Saijeve moći - Sai *śakti*,i tih nižih sila – *śakti.* Kako se sada pružila prilika, ovo je bilo potrebno izreći.”